text: РЕГЛАМЕНТ ЗА ИЗПЪЛНЕНИЕ (ЕС) № 402/2014 НА КОМИСИЯТА
  от 22 април 2014 година
  за издаване на лицензии за внос и предоставяне на права на внос, за които са подадени заявления през първите седем дни на месец април 2014 г. в рамките на тарифните квоти за птиче месо, открити съгласно Регламент (ЕО) № 616/2007
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 („Общ регламент за ООП“) (1), и по-специално член 188 от него,
  като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
  като има предвид, че:
  (1)
  С Регламент (ЕО) № 616/2007 на Комисията (3) се откриват тарифни квоти за внос на продукти от сектора на птичето месо с произход от Бразилия, Тайланд и други трети държави.
  (2)
  Заявленията за лицензии за внос, подадени през първите седем дни на месец април 2014 г. по отношение на групи № 1, 2, 4А, 6А, 7 и 8 за подпериода от 1 юли до 30 септември и по отношение на групи № 3, 4Б и 6Б за периода от 1 юли 2014 г. до 30 юни 2015 г., надвишават наличните количества за някои квоти. Поради това следва да се определи до каква степен могат да се издават лицензии за внос, като се посочи коефициент на разпределение, който да се прилага към заявените количества.
  (3)
  Заявленията за права на внос, подадени през първите седем дни на месец април 2014 г. по отношение на група № 5А за подпериода от 1 юли до 30 септември 2014 г., надвишават наличните количества. Поради това следва да се определи до каква степен могат да се отпускат права на внос, като се посочи коефициент на разпределение, който да се прилага към заявените количества,
  ПРИЕ НАСТОЯЩИЯ РЕГЛАМЕНТ:
  Член 1
  1. Към заявленията за лицензии за внос, подадени съгласно Регламент (ЕО) № 616/2007 за подпериода от 1 юли до 30 септември 2014 г. по отношение на групи № 1, 2, 4А, 6А, 7 и 8 и за периода от 1 юли 2014 г. до 30 юни 2015 г. по отношение на групи № 3, 4Б и 6Б, се прилагат коефициентите на разпределение, посочени в приложението към настоящия регламент.
  2. Към заявленията за права на внос, подадени съгласно Регламент (ЕО) № 616/2007 за подпериода от 1 юли до 30 септември 2014 г. по отношение на група № 5А се прилагат коефициентите на разпределение, посочени в приложението към настоящия регламент.
  Член 2
  Настоящият регламент влиза в сила на 23 април 2014 година.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 22 април 2014 година.